Diari Oficial de la Generalitat Valenciana


Sumari del DOGV 9048, del 25-03-2021 (2021/2610)

Notificació de la sentència dictada en el procediment ordinari número 1539/2009.
--------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2610


Organisme emissor
:   Jutjat de Primera Instància Número 4 de Nules

Tipus de document
:   Edicte

Notificació de la sentència dictada en el procediment ordinari número 1539/2009. [2021/2610]  
Ramiro Monforte Altaba, lletrat de l'Administració de justícia del Jutjat de Primera Instància i Instrucció núm. 4 de Nules, mitjançant aquest edicte, faig saber que en el procediment ordinari núm. 001539/2009, seguit en aquest òrgan judicial amb NIG 12888-61-8-0853-0856190, promogut per Tecno Diamant Ibérica 2000, SL, contra Recoceram Onda, SL, s'ha dictat la sentència que té l'encapçalament i la dispositiva com segueix:  
Sentència núm. 46/2018  
Nules, 9 de maig de 2018.  
Rosa María Uso Vicent, magistrada jutgessa del Jutjat de Primera Instància i Instrucció número 4 de Nules i del seu partit, he vist les actuacions de judici ordinari registrades amb el número 1539/2009, interposat per Tecno Diamant Ibérica 2000, SL, defensada pel lletrat i assistida del procurador Pesudo Arenós, contra Recoceram Onda, SL, declarada en rebel·lia processal en aquestes actuacions, sobre reclamació de quantitat i d'acord amb els següents:  
Part dispositiva  
  
«Estime íntegrament la demanda interposada per Tecno Diamant Ibérica 2000, SL, defensada pel lletrat i assistida del procurador Pesudo Arenós, contra Recoceram Onda, SL, declarada en rebel·lia processal en aquestes actuacions, sobre reclamació de quantitat; condemne Recoceram Onda, SL a abonar a l'actora la quantitat de catorze mil trenta-dos euros amb noranta-tres cèntims (14.032,93 euros), més els interessos legals a partir de la data d'interposició de la demanda, així com les costes processals.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació per a l'Audiència Provincial de Castelló de la Plana que, si és el cas, s'ha de presentar davant del tribunal que haja dictat la resolució que s'impugne dins del termini de 20 dies comptador a partir de l'endemà de la notificació, per a la qual cosa han d'exposar-se les al·legacions en què es base la impugnació, a més de citar la resolució apel·lada i els pronunciaments que impugna (de conformitat amb la Llei 37/2011, de 10 d'octubre, de mesures d'agilitació processal). De conformitat amb la disposició addicional quinzena de la Llei orgànica del Poder Judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat; no s'admetrà a tràmit el recurs si el depòsit no està constituït. A aquesta resolució és aplicable la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses.  
  
Porteu una testimoniança d'aquesta resolució a les actuacions principals, i deixeu-ne l'original en el llibre corresponent.  
Aquesta és la meua sentència, de la qual cal expedir una testimoniança per a incorporar-la a les actuacions, que pronuncie, mane i signe.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut donada, llegida i publicada per la jutgessa que l'ha dictada, mentre celebrava audiència pública, en el dia de hui; jo, lletrat de l'Administració de justícia, en done fe.  
  
Nules, 9 de maig de 2018.  
  
I, atés que es desconeix el parador del demandat, Recoceram Onda, SL, expedisc aquest edicte perquè li valga de notificació en deguda forma.  
  
Nules, 8 de març de 2021. El lletrat de l'Administració de justícia: Ramiro Monforte Altaba.